മാളവിക നായർ (നടി)

മലയാളം, തെലുങ്ക്, തമിഴ് ഭാഷകളിൽ അഭിനയിച്ച ഇന്ത്യൻ ചലച്ചിത്ര നടിയാണ് **മാൽവിക നായർ**. 2012 ൽ നിരവധി മലയാള സിനിമകളിൽ ചെറിയ വേഷങ്ങളിൽ അഭിനയിച്ചശേഷം പിന്നീട് മലയാള ചലച്ചിത്രമായ *[[ബ്ലാക്ക് ബട്ടർഫ്ലൈ|ബ്ലാക്ക് ബട്ടർഫ്ലൈയിൽ]]* (2013) ആദ്യമായി നായികയായി അഭിനയിച്ചു. *കുക്കു* (2014) എന്ന ചിത്രത്തിലെ അന്ധയായ പെൺകുട്ടിയായി അഭിനയിച്ചതിനെ മാളവികക്ക് നല്ല പ്രശംസ ലഭിച്ചു. 

## ആദ്യകാലജീവിതം
മാളവിക നായർ ജനിച്ചത് ദില്ലിയിലാണ്. മാളവികയുടെ ജനനശേഷം അവളുടെ കുടുംബം കേരളത്തിൽ വരുകയും മാളവിക തന്റെ പ്രാരംഭ വിദ്യാഭ്യാസം കൊച്ചിയിലെ ടിഓസി -എച്ച് പബ്ലിക് സ്കൂളിനിന്ന് നേടുകയും ചെയ്തു. തിരിച് ന്യൂഡൽഹിയിലേക്ക് മടങ്ങുന്നതിന് മുമ്പ് വരെ മാളവിക അവിടെ പഠനം തുടർന്നു. ഡൽഹിയിൽ ഡിഎവി സ്കൂളിൽ പഠിച്ചു.  2018 നവംബർ വരെ ഹൈദരാബാദിലെ ബീഗമ്പേട്ടിലെ സെന്റ് ഫ്രാൻസിസ് കോളേജ് ഫോർ വുമൺ രണ്ടാം വർഷ വിദ്യാർത്ഥിനിയാണ് മാളവിക. 

## കരിയർ
പഠിക്കുമ്പോൾ മാളവിക മോഡലിങ്ങിൽ സജീവമായിരുന്നു. കൂടാതെ വിവിധ പരസ്യങ്ങളിലും മോഹൻ സീതാര സംവിധാനം ചെയ്ത മ്യൂസിക് വീഡിയോയായ "ഋതുക്കൾ" എന്നിവയിലും പ്രത്യക്ഷപ്പെട്ടു. പിന്നീട് അഭിനയ ഓഫറുകൾ സ്വീകരിക്കാൻ തുടങ്ങിയ മാളവിക, 13 ആം വയസ്സിൽ ചലച്ചിത്രമേഖലയിൽ പ്രവേശിച്ചു. മാളവികയുടെ ആദ്യ കുറച്ച്ചിത്രങ്ങളിൽ ചെറിയ വേഷങ്ങളിലോ അതിഥി വേഷങ്ങളിലോ അവൾ പ്രത്യക്ഷപെട്ടു. *[[ഉസ്താദ് ഹോട്ടൽ|ഉസ്താദ് ഹോട്ടലിൽ]]*, ഒരു പാട്ട് സീക്വൻസിൽ ഹ്രസ്വമായി മാളവിക പ്രത്യക്ഷപ്പെട്ടു. *[[പുതിയ തീരങ്ങൾ|പുതിയ തീരങ്ങളിലും]]* *[[കർമ്മയോദ്ധാ|കർമ്മയോദ്ധയിലും]]* യഥാക്രമം നെടുമുടി വേണു, മോഹൻലാൽ എന്നിവരുടെ മകളായി മാളവിക അഭിനയിച്ചു. *വഴക്കു എൻ 18/9* എന്ന തമിഴ് ചിത്രത്തിന്റെ റീമേക്കായ മലയാളം നാടക ചിത്രമായ *[[ബ്ലാക്ക് ബട്ടർഫ്ലൈ|ബ്ലാക്ക് ബട്ടർഫ്ലൈയിൽ]]* (2013) ആസിഡ് ആക്രമണത്തെ അഭിമുഖീകരിക്കുന്ന വീട്ടുജോലിക്കാരിയുടെ പ്രധാന വേഷത്തിൽ മാളവിക പ്രത്യക്ഷപ്പെട്ടു. മേജർ രവി സംവിധാനം ചെയ്താ *[[കർമ്മയോദ്ധാ]]* എന്ന ചിത്രത്തിൽ ദിയ എന്ന കഥാപാത്രത്തെ മാളവിക അവതരിപ്പിച്ചു. സത്യൻ അന്തിക്കാടിന്റെ "പുതിയ തീരങ്ങളിലും" ഒരു ചെറിയ കഥാപാത്രത്തെ മാളവിക അവതരിപ്പിച്ചു.

ബ്ലാക്ക് ബട്ടർഫ്ലൈയിലെ അഭിനയം കണ്ട ശേഷം, അതിന്റെ തമിഴ് ചിത്രമായ വഴക്കു എൻ 18/9 ന്റെ സംവിധായകനായ ബാലാജി ശക്തിവേൽ മതിപ്പുളവാക്കി, സംവിധായകൻ രാജു മുരുകനെ റൊമാന്റിക് നാടക ചിത്രമായ *കുക്കു* (2014) ൽ അഭിനയിക്കാൻ ശുപാർശ ചെയ്തു. സിനിമയിൽ ഒരു സ്വതന്ത്ര അന്ധയായ പെൺകുട്ടിയെ അവതരിപ്പിച്ച മാളവിക ഷൂട്ടിംഗിന് മുമ്പ് അന്ധരുമായി സംവദിച്ച ഒരു വർക്ക്‌ഷോപ്പിൽ പങ്കെടുത്തു. ദിനേശ് എന്ന നടന്റെ ജോഡിയായി വേഷമിട്ട മാളവിക, സുധന്തിരകോടി എന്ന അഥാപാത്രത്തെ അവതരിപ്പിച്ചു. മാളവികയുടെ ഈ ചിത്രത്തിന്റെ അഭിനയത്തിന് നിരൂപക പ്രശംസ ലഭിച്ചു. ബിഹൈൻ‌വുഡ്‌സ് മാളവികയുടെ അഭിനയത്തെ "പ്രാബല്യത്തിലുള്ള മികവ്" എന്ന് രേഖപ്പെടുത്തി. അതേസമയം സിഫി.കോമിന്റെ അവലോകനത്തിൽ അവൾ "മികച്ചവളാണെന്നും" മാളവിക "ഈ വേഷത്തിൽ ജീവിക്കുന്നു" എന്നും പറഞ്ഞു.  മാളവികയുടെ ഈ ചിത്രത്തിലെ പ്രകടനത്തിന് പിന്നീട് പ്രതിഫലമായി മികച്ച നവാഗത നടിക്കുള്ള വിജയ് അവാർഡ് ലഭിക്കുകയും ചെയ്തു. അതുപോലെ മികച്ച പുതുമുഖത്തിനുള്ള സിക്ക അവാർഡും മികച്ച നടിക്കുള്ള വികതന് അവാർഡും മാൽവികക്ക് ലഭിച്ചു.  സ്വന്തം പിതാവ് പതിനഞ്ചു വയസുള്ള തന്റെ പെൺകുട്ടിയെ ഒരു വേശ്യാലയത്തിന് വിൽക്കുന്ന കഥ പറയുന്ന *പകിട*  എന്ന മലയാള ചിത്രത്തിൽ പെൺകുട്ടിയെ മാളവിക അവതരിപ്പിച്ചു. 

പിന്നീട് *യെവടെ സുബ്രമണ്യം* (2015) എന്ന തെലുങ്ക് ചിത്രത്തിൽ നാനിയുടെ ഒപ്പം മാളവിക അഭിനയിച്ചു. 

## ഫിലിമോഗ്രാഫി

## അവാർഡുകളും നാമനിർദ്ദേശങ്ങളും

## അവലംബങ്ങൾ

## ബാഹ്യ ലിങ്കുകൾ

* 
* 
വർഗ്ഗം:മലയാളത്തിലെ ബാലനടിമാർ
വർഗ്ഗം:ജീവിച്ചിരിക്കുന്നവർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:തമിഴ്‌ചലച്ചിത്ര നടിമാർ
വർഗ്ഗം:മലയാളചലച്ചിത്രനടിമാർ
വർഗ്ഗം:ഇന്ത്യൻ ചലച്ചിത്ര നടിമാർ